[{"text_idx": "#000001", "text": "HafanNewyddionArchwilio\u2019r cysylltiadau rhwng gwahardd o\u2019r ysgol a digartrefedd ieuenctid"}, {"text_idx": "#000002", "text": "Archwilio\u2019r cysylltiadau rhwng gwahardd o\u2019r ysgol a digartrefedd ieuenctid"}, {"text_idx": "#000004", "text": "Mae ymchwil flaenorol ac ystadegau\u2019r llywodraeth yn dangos bod achosion o wahardd o\u2019r ysgol yn llawer mwy tebygol o effeithio ar ddisgyblion sy\u2019n perthyn i grwpiau penodol (er enghraifft, teuluoedd incwm isel) neu sydd ag anghenion dysgu ychwanegol. Mae ymchwil gan Samariaid Cymru\u2019n esbonio bod gwahardd o\u2019r ysgol yn broblem fawr sy\u2019n ymwneud ag anghydraddoldeb \u2013 mae pobl ifanc yn fwy tebygol o gael eu gwahardd o\u2019r ysgol os bydd anghydraddoldeb cymdeithasol, fel tlodi ac anabledd, a/neu brofiadau niweidiol yn ystod plentyndod yn effeithio arnynt. Unwaith y bydd person ifanc wedi\u2019i wahardd o\u2019r ysgol, meddant, gall effeithiau andwyol hynny \u2013 ynghyd ag unigrwydd ac ynysigrwydd cymdeithasol, dirywiad mewn iechyd meddwl a\u2019r risg o ddigartrefedd \u2013 greu cylch hunanbarhaol lle mae anghydraddoldeb yn ymsefydlu."}, {"text_idx": "#000007", "text": "Mae\u2019n amlwg bod pobl ifanc sy\u2019n cael eu gwahardd o\u2019r ysgol mewn mwy o berygl o fod yn ddigartref yn ifanc, yn ogystal a\u0302 dioddef o amrywiaeth o ganlyniadau negyddol eraill, fel unigrwydd ac ynysigrwydd a salwch meddwl. Drwy gydweithio ledled y DU, bydd y prosiect ymchwil yn helpu i wella dealltwriaeth o\u2019r patrymau a\u2019r tueddiadau sy\u2019n gysylltiedig a\u0302 gwahardd o\u2019r ysgol ar draws y pedair awdurdodaeth ac yn dechrau archwilio sut y gallai gwahardd o\u2019r ysgol fytholi anghydraddoldeb a gwneud digartrefedd ieuenctid yn fwy tebygol."}]